CELEX: 32015R1349
Language: lt
Date: 2015-08-03 00:00:00
Title: 2015 m. rugpjūčio 3 d. Komisijos įgyvendinimo reglamentas (ES) 2015/1349, kuriuo dėl labai patogeniško paukščių gripo ir su šia liga susijusio Pietų Afrikos įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas (Tekstas svarbus EEE)

5.8.2015   
            
            
               LT
            
            
               Europos Sąjungos oficialusis leidinys
            
            
               L 208/7
            
         KOMISIJOS ĮGYVENDINIMO REGLAMENTAS (ES) 2015/1349
   2015 m. rugpjūčio 3 d.
   kuriuo dėl labai patogeniško paukščių gripo ir su šia liga susijusio Pietų Afrikos įrašo trečiųjų šalių, teritorijų, zonų ar skyrių, iš kurių galima importuoti į Sąjungą ir vežti tranzitu per Sąjungą tam tikras naminių paukščių prekes, sąraše iš dalies keičiamas Reglamento (EB) Nr. 798/2008 I priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 punkto pirmą pastraipą, 8 straipsnio 4 punktą ir 9 straipsnio 4 dalies c punktą,
   kadangi:
   
               (1)
            
            
               Komisijos reglamente (EB) Nr. 798/2008 (2) nustatyti veterinarinio sertifikavimo reikalavimai, taikomi importuojant naminius paukščius ir naminių paukščių produktus (toliau – prekės) į Sąjungą ir vežant juos tranzitu per Sąjungą, įskaitant sandėliavimą tranzito metu. Jame nustatyta, kad prekes importuoti į Sąjungą ir vežti per ją tranzitu galima tik iš trečiųjų šalių, teritorijų, zonų ar skyrių, kurie išvardyti jo I priedo 1 dalyje pateiktos lentelės 3 ir 1 skiltyse;
            
         
               (2)
            
            
               Reglamente (EB) Nr. 798/2008 taip pat nustatytos sąlygos, kuriomis vadovaujantis trečioji šalis, teritorija, zona ar skyrius turi būti laikomas neužkrėstu labai patogenišku paukščių gripu (LPPG);
            
         
               (3)
            
            
               į Reglamento (EB) Nr. 798/2008 I priedo 1 dalies sąrašą Pietų Afrika įtraukta kaip trečioji šalis, iš kurios leidžiama importuoti į Sąjungą ir vežti per ją tranzitu veislinius arba produkcinius Ratitae genties paukščius, perinius kiaušinius ir vienadienius paukščių jauniklius ir Ratitae genties paukščių mėsą, kiaušinius, kiaušinių produktus ir neturinčius specifinių patogenų (SPF) kiaušinius;
            
         
               (4)
            
            
               po 2011 m. balandžio mėn. H5N2 potipio sukeltų LPPG protrūkių Pietų Afrikos teritorijoje Komisijos įgyvendinimo reglamentu (ES) Nr. 536/2011 (3) uždrausta importuoti veislinius ir produkcinius Ratitae genties paukščius, perinius kiaušinius ir vienadienius Ratitae genties paukščių jauniklius, taip pat Ratitae genties paukščių mėsą;
            
         
               (5)
            
            
               be to, atsižvelgiant į padėtį, susiklosčiusią dėl ligos, priimti Komisijos įgyvendinimo reglamentai (ES) Nr. 991/2011 (4) ir (ES) Nr. 110/2012 (5);
            
         
               (6)
            
            
               kol visa Pietų Afrikos teritorija nepaskelbta neužkrėsta LPPG, Komisijos įgyvendinimo reglamentu (ES) Nr. 166/2014 (6), vėliau patikslintu Komisijos įgyvendinimo reglamentu (ES) Nr. 952/2014 (7), leista importuoti Ratitae genties paukščių mėsą, gautą iš tokiuose ūkiuose laikytų Ratitae genties paukščių;
            
         
               (7)
            
            
               2015 m. kovo 2 d. Pietų Afrika pateikė informaciją apie savo LPPG statusą, paskelbė, kad jos visa teritorija yra neužkrėsta šia liga ir paprašė leidimo atnaujinti Ratitae genties paukščių mėsos eksportą į Sąjungą;
            
         
               (8)
            
            
               tą informaciją įvertino Komisijos tarnybos. Remdamosi tuo vertinimu ir Pietų Afrikos pateiktomis garantijomis Komisijos tarnybos padarė išvadą, kad turėtų vėl būti leidžiama importuoti Ratitae genties paukščių mėsą iš visos Pietų Afrikos teritorijos;
            
         
               (9)
            
            
               todėl Reglamento (EB) Nr. 798/2008 I priedas turėtų būti atitinkamai iš dalies pakeistas;
            
         
               (10)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 798/2008 I priedo 1 dalis iš dalies keičiama pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugpjūčio 3 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 18, 2003 1 23, p. 11.
   
      (2)  2008 m. rugpjūčio 8 d. Komisijos reglamentas (EB) Nr. 798/2008, kuriuo nustatomas trečiųjų šalių, teritorijų, zonų ar skyrių, iš kurių galima importuoti į Bendriją ir vežti tranzitu per Bendriją naminius paukščius ir naminių paukščių produktus, sąrašas ir veterinarijos sertifikatų reikalavimai (OL L 226, 2008 8 23, p. 1).
   
      (3)  2011 m. birželio 1 d. Komisijos įgyvendinimo reglamentas (ES) Nr. 536/2011, kuriuo iš dalies keičiamos Sprendimo 2007/777/EB II priedo ir Reglamento (EB) Nr. 798/2008 I priedo nuostatos dėl Pietų Afrikos įtraukimo į trečiųjų šalių ar jų dalių sąrašus (OL L 147, 2011 6 2, p. 1).
   
      (4)  2011 m. spalio 5 d. Komisijos įgyvendinimo reglamentas (ES) Nr. 991/2011, kuriuo iš dalies keičiami Sprendimo 2007/777/EB II priedo ir Reglamento (EB) Nr. 798/2008 I priedo trečiųjų šalių ar jų dalių sąrašų Pietų Afrikai skirti įrašai dėl labai patogeniško paukščių gripo (OL L 261, 2011 10 6, p. 19).
   
      (5)  2012 m. vasario 9 d. Komisijos įgyvendinimo reglamentas (ES) Nr. 110/2012, kuriuo dėl Pietų Afrikos įrašų trečiųjų šalių ar jų dalių sąrašuose keičiamas Sprendimo 2007/777/EB II priedas ir Reglamento (EB) Nr. 798/2008 I priedas (OL L 37, 2012 2 10, p. 50).
   
      (6)  2014 m. vasario 17 d. Komisijos įgyvendinimo reglamentas (ES) Nr. 166/2014, kuriuo dėl sertifikavimo reikalavimų, taikomų importuojant į Sąjungą ūkiuose auginamų žmonėms vartoti skirtų Ratitae genties paukščių mėsą, ir dėl Izraeliui ir Pietų Afrikai skirtų įrašų trečiųjų šalių arba teritorijų sąraše iš dalies keičiamas Reglamentas (EB) Nr. 798/2008 (OL L 54, 2014 2 22, p. 2).
   
      (7)  2014 m. rugsėjo 4 d. Komisijos įgyvendinimo reglamentas (ES) Nr. 952/2014, kuriuo iš dalies keičiamas Reglamento (EB) Nr. 798/2008 I priede pateiktame trečiųjų šalių, teritorijų, zonų ar skyrių sąraše esantis Malaizijos įrašas dėl labai patogeniško paukščių gripo ir kuriuo iš dalies keičiami importuojamų naminių paukščių, vienadienių paukščių jauniklių, perinių kiaušinių, paukštienos ir ūkiuose auginamų Ratitae genties paukščių ir kiaušinių veterinarijos sertifikatų pavyzdžiai (OL L 273, 2014 9 13, p. 1).
   
      PRIEDAS
      Reglamento (EB) Nr. 798/2008 I priedo 1 dalyje Pietų Afrikai skirtas įrašas pakeičiamas taip:
      
         
                     Trečiosios šalies ar teritorijos ISO kodas ir pavadinimas
                  
                  
                     Trečiosios šalies, teritorijos, zonos ar skyriaus kodas
                  
                  
                     Trečiosios šalies, teritorijos, zonos ar skyriaus aprašymas
                  
                  
                     Veterinarijos sertifikatas
                  
                  
                     Specialiosios sąlygos
                  
                  
                     Specialiosios sąlygos
                  
                  
                     Paukščių gripo stebėjimo statusas
                  
                  
                     Skiepijimo nuo paukščių gripo statusas
                  
                  
                     Salmonelių kontrolės statusas
                  
               
                     Pavyzdys (-džiai)
                  
                  
                     Papildomos garantijos
                  
                  
                     Galiojimo pabaigos diena (1)
                  
                  
                     Galiojimo pradžios diena (2)
                  
               
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
                  
                     6A
                  
                  
                     6B
                  
                  
                     7
                  
                  
                     8
                  
                  
                     9
                  
               
                     „ZA – Pietų Afrika
                  
                  
                     ZA-0
                  
                  
                     Visa šalies teritorija
                  
                  
                     SPF
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
               
                     EP, E
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     S4“
                  
               
                     BPR
                  
                  
                     I
                  
                  
                     P2
                  
                  
                     2011 4 09
                  
                  
                      
                  
                  
                     A
                  
                  
                      
                  
                  
                      
                  
               
                     DOR
                  
                  
                     II
                  
                  
                     P2
                  
                  
                     2011 4 09
                  
                  
                      
                  
                  
                      
                  
                  
                      
                  
               
                     HER
                  
                  
                     III
                  
                  
                     P2
                  
                  
                     2011 4 09
                  
                  
                      
                  
                  
                      
                  
                  
                      
                  
               
                     RAT
                  
                  
                     VII
                  
                  
                     H
                  
                  
                     2011 4 09
                  
                  
                     2015 8 25